b'\n_START_ARTICLE_\nMario Andretti\n_START_SECTION_\n\xc5\xbdivljenjepis\n_START_PARAGRAPH_\nMario Gabriele Andretti, bolj znan kot Mario Andretti, je upokojeni italijansko-ameri\xc5\xa1ki dirka\xc4\x8d Formule 1, svetovni prvak v sezoni 1978 s \xc5\xa1estimi zmagami in eden najuspe\xc5\xa1nej\xc5\xa1ih avtomobilisti\xc4\x8dnih dirka\xc4\x8dev v zgodovini ZDA. V sezoni 1977, sezoni pred naslovom, je osvojil tretje mesto v prvenstvu s \xc5\xa1tirimi zmagami (eno ve\xc4\x8d kot prva dva, Niki Lauda in Jody Scheckter), a tudi kar sedmimi odstopi, ki so ga stali bolj\xc5\xa1e uvrstitve. Med letoma 1965 in 1994 je vsaki\xc4\x8d nastopal na dirki Indianapolis 500, dosegel je eno zmago leta 1969, dve drugi mesti v letih 1981 in 1985 ter eno tretje mesto, prvi\xc4\x8d ko je nastopal, leta 1965. _NEWLINE_Tudi oba njegova sinova, Michael in Jeff, sta dirka\xc4\x8da, tako kot tudi ne\xc4\x8dak John ter vnuk Marco.'